gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3741, del 03-05-2000 (2000/2921)

Expedient número 1997.0995. Modificació de la zona industrial del marge esquerre del Pla General de Cullera.
------------------------------------------------------------------------------------------------------------

### Dades del document

Número de DOGV
:   3741

Data del DOGV
:   03-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/2921


Data del document
:   01-10-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Cullera
    * pla d'urbanisme

Expedient número 1997.0995. Modificació de la zona industrial del marge esquerre del Pla General de Cullera. [2000/S2921]
  
D'acord amb l'article 59.4.b de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica la ressenya de la Resolució de la Comissió Territorial d'Urbanisme, d'1 d'octubre de 1999, que va ser publicada juntament amb les normes urbanístiques aprovades en el Butlletí Oficial de la Província de València número 41, de 18 de febrer de 2000.
  
Expedient: 1997.0995. Modificació zona industrial marge esquerre del Pla General de Cullera.
  
Contra aquesta resolució, que no exhaureix la via administrativa, es podrà interposar un recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la publicació del present anunci. Tot això sense perjudici d'interposar qualsevol altre recurs que es considere oportú.
  
València, 8 de març de 2000.- El secretari de la Comissió Territorial d'Urbanisme de València: José Manuel Palau Navarro.
Diari Oficial de la Generalitat Valenciana


Sumari del DOGV 3816, del 17-08-2000 (2000/6785)

Informació pública de l'obertura de les proposicions juridicoeconòmiques presentades a l'alternativa tècnica de programa d'actuació integrada per al desenvolupament de la unitat d'execució denominada Porta Coeli. Expedient 159/1999. Servei de Planejament.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3816

Data del DOGV
:   17-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6785


Organisme emissor
:   Ajuntament de València

Tipus de document
:   Anunci

Informació pública de l'obertura de les proposicions juridicoeconòmiques presentades a l'alternativa tècnica de programa d'actuació integrada per al desenvolupament de la unitat d'execució denominada Porta Coeli. Expedient 159/1999. Servei de Planejament. [2000/X6785]
  
Per Decret de l'Alcaldia de 28 de juliol de 2000, s'ha disposat el següent:
  
«Amb data de 18 de maig de 1999 es va procedir a la suspensió de l'acte d'obertura de les proposicions juridicoeconòmiques formulades a les alternatives tècniques de PAI presentades per al desenvolupament de la unitat d'execució denominada Porta Coeli, delimitada per l'àmbit conformat pels terrenys ubicats a l'est del carrer de Motilla del Palancar i l'avinguda del Primat Reig, en no haver-se remés avisos a tots els titulars cadastrals afectats per l'alternativa tècnica presentada per Gepyc, SL, que n'ampliava considerablement l'àmbit d'actuació respecte al proposat inicialment per Stirling, SL.
  
Amb la finalitat d'evitar tràmits que podrien resultar superflus i innecessaris en el supòsit de procedir a la desestimació de l'alternativa tècnica presentada per Gepyc, SL, l'OTP, en data de 5 de juny de 2000, emeté informe en què assenyalava que donat l'important augment d'edificabilitat que proposava la mercantil esmentada, s'hi esqueia el rebuig de la iniciativa de programa presentada.
  
En aquest sentit, el ple de l'Ajuntament, en la sessió ordinària del dia 30 de juny de 2000, acordà desestimar l'alternativa tècnica de PAI presentada per Gepyc, SL, i s'escau en conseqüència, en haver-se complit respecte a l'altra alternativa tècnica els requisits establerts en l'article 46 de la LRAU, la prossecució de la tramitació de l'expedient.
  
A tal efecte, s'assenyala el pròxim dia 14 de setembre de 2000, per a la realització de l'acte d'obertura de les pliques presentades, cosa que haurà de comunicar-se als titulars cadastrals mitjançant nous avisos, així com ser notificat als interessats en l'expedient i ser publicat en el DOGV, amb indicació que durant el termini de deu dies, a partir de l'endemà de l'acte esmentat, les actuacions podran ser objecte de consulta i al·legació, tot això de conformitat amb allò establert en l'article 46.5 de la LRAU».
Diari Oficial de la Generalitat Valenciana


Sumari del DOGV 3684, del 09-02-2000 (2000/744)

Informació pública de l’aprovació definitiva del programa d’actuació integrada de la U.E. ZEX-1 del Pla General d’Ordenació Urbana.
-----------------------------------------------------------------------------------------------------------------------------------

### Dades del document

Número de DOGV
:   3684

Data del DOGV
:   09-02-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/744


Organisme emissor
:   Ajuntament de Picassent

Tipus de document
:   Anunci

Informació pública de l'aprovació definitiva del programa d'actuació integrada de la U.E. ZEX-1 del Pla General d'Ordenació Urbana. [2000/M744]
  
L'ajuntament en ple, en sessió celebrada el passat dia 23.12.1999, va adoptar l'acord d'aprovació definitiva del programa d'actuació integrada en sòl urbà de la U.E. ZEX-1 del Pla General d'Ordenació Urbana, i l'adjudicació de la condició d'agent urbanitzador a la Promouni P-1, SL.
  
Cosa que es fa pública d'acord amb el que disposen els articles 59.1 i 59.4.b) de la Llei 6/1994, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3819, del 22-08-2000 (2000/6920)

Informació pública de l'alternativa tècnica de programa per al desenvolupament de l'actuació integrada de les unitats d'execució UE/CME1 i UE/CMEO2 del sector Camí La Mar de Sagunto-2, del PGOU de Sagunt.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3819

Data del DOGV
:   22-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6920


Organisme emissor
:   Cami la Mar de Sagunto, SA

Tipus de document
:   Anunci

Informació pública de l'alternativa tècnica de programa per al desenvolupament de l'actuació integrada de les unitats d'execució UE/CME1 i UE/CMEO2 del sector Camí La Mar de Sagunto-2, del PGOU de Sagunt. [2000/X6920]
  
Per la mercantil Camí La Mar de Sagunto, SA, de València, ha estat dipositada amb data 2 d'agost de 2000, a l'Ajuntament de Sagunt, una còpia de l'alternativa tècnica de programa per al desenvolupament de l'actuació integrada, l'àmbit de la qual són les unitats d'execució UE/CME1 i UE/CMEO2 del sector denominat Camí La Mar de Sagunto-2, en règim de gestió indirecta.
  
L'alternativa tècnica es troba protocol·litzada mitjançant acta, autoritzada pel notari de Port de Sagunt, senyor Francisco Blanco Moreno (Avinguda 9 d'Octubre núm. 8).
  
L'alternativa tècnica esmentada serà pròximament sotmesa a informació pública, que s'anunciarà mitjançant edicte en premsa, i posteriorment en el Diari Oficial de la Generalitat Valenciana, a l'objecte que en el termini de 20 dies hàbils, a comptar des de la publicació en aquest últim mitjà, puguen formular-s'hi al·legacions o presentar-se alternatives tècniques en competència amb l'exposada al públic, sense perjudici d'instar pròrroga de terminis establerta en l'art. 46.4 de la LRAU.
  
Després de la conclusió d'aquest termini, els qui ?sent o no propietaris de terrenys?, estiguen interessats a competir per ser seleccionats com a adjudicataris del programa, podran presentar proposicions juridicoeconòmiques en competència, i en plica tancada, amb la documentació legalment exigida, durant els cinc dies següents al venciment del termini que anteriorment s'ha indicat.
  
Durant tot el procediment podran ser objecte de pública consulta a l'Ajuntament, les al·legacions i les alternatives tècniques que s'hi vagen presentant. Alhora, a la Notaria indicada es podrà obtenir una còpia de l'acta de protocol·lització o sol·licitar que aquesta els siga exhibida.
  
Cosa que trasllade, com a interessat, perquè en prengueu coneixement i als efectes oportuns, i en compliment del que disposen els art. 46.3 i 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3685, del 10-02-2000 (2000/668)

RESOLUCIÓ de 18 de gener de 2000, de l’Institut Valencià de Finances, per la qual s’anuncia l’emissió de pagarés de la Generalitat Valenciana corresponents al Programa de Paper Comercial per un import de 20 milions de dòlars (93.233.661,73 euros).
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3685

Data del DOGV
:   10-02-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/668


Data del document
:   18-01-2000

Organisme emissor
:   Conselleria d'Economia i Hisenda

Tipus de document
:   Resolució

Descriptors 

:   * títol de crèdit
    * deute públic
    * hisenda regional

RESOLUCIÓ de 18 de gener de 2000, de l'Institut Valencià de Finances, per la qual s'anuncia l'emissió de pagarés de la Generalitat Valenciana corresponents al Programa de Paper Comercial per un import de 20 milions de dòlars (71.585.726,73 euros). [2000/S668]
  
El Programa de Paper Comercial de la Generalitat Valenciana estableix les condicions i característiques que han de reunir les emissions realitzades a càrrec d'aquest programa.
  
Les lleis anuals de pressupostos estableixen els límits per al Deute de la Generalitat Valenciana.
  
El Decret 132/1992, de 20 de juliol de 1992, i el Decret 94/1996, de 21 de maig, ambdós del Govern Valencià; així com l'Ordre de 23 de setembre de 1998 de la Conselleria d'Economia, Hisenda i Administració Pública atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
De conformitat amb la normativa exposada, la Generalitat Valenciana té en funcionament un Programa de Paper Comercial per un import de 1.500 milions d'ecus.
  
Per tot això, resolc:
  
Primer
  
Adjudicar a l'entitat que es detalla, l'import i termini següent:
  
Entitat Nominal Moneda Termini
  
 d'emissió
  
Citibank 33.183.750 dòlars 1 mes
  
 (23.616.463,73 euros)
  
 (1.054.202.495 pessetes)
  
Segon
  
L'import efectiu que s'ha d'ingressar i els interessos són els següents:
  
Import efectiu Interessos
  
92.972.801,65 95.173,08
  
(9.684.789.795 pessetes) (62.906.477 pessetes)
  
Tercer
  
Anunciar, per tant, l'emissió de pagarés de la Generalitat Valenciana corresponents al Programa de Paper Comercial per import de 20 milions de dòlars (50.766.065,73 euros).
Diari Oficial de la Generalitat Valenciana


Sumari del DOGV 3775, del 20-06-2000 (2000/5073)

Informació pública del programa per al desenvolupament d'actuació aïllada a la plaça del Músic Espí (València).
---------------------------------------------------------------------------------------------------------------

### Dades del document

Número de DOGV
:   3775

Data del DOGV
:   20-06-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/5073


Organisme emissor
:   Urbanas Coval, SL

Tipus de document
:   Anunci

Informació pública del programa per al desenvolupament d'actuació aïllada a la plaça del Músic Espí (València). [2000/M5073]
  
Urbanas Coval, SL ha formulat una proposta de programa per al desenvolupament d'actuació aïllada (alternativa tècnica), que té per objecte la urbanització de l'àmbit necessari per a convertir en solar el terreny situat al districte 19 de la ciutat de València, recaient a la plaça del Músic Espí, cantó amb la plaça de Sant Jerònim. La dita alternativa tècnica està composta per:
  
- Delimitació de l'àmbit d'actuació.
  
- Projecte d'urbanització.
  
- Projecte de reparcel·lació.
  
Tot açò a l'empara del que disposen els articles 7, 48 i 74 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
D'acord amb l'article 74.3 de la LRAU, en relació amb l'article 46.3 de la esmentada llei, se sotmet l'alternativa tècnica de programa a informació pública, per termini de 20 dies, comptat a partir de l'endemà de la publicació d'aquest anunci en el Diari Oficial de la Generalitat Valenciana. La documentació constitutiva de l'esmentada alternativa tècnica, que el passat 4 de maig de 2000, i amb registre d'entrada número 013736, va ser presentada a l'Ajuntament de València, situat a la avinguda d'Aragó, número 35, 46615 València, es troba igualment dipositada a:
  
Notaria del senyor Manuel Angel Rueda Pérez, carrer de Roger de Llúria, 28, 46346 València.
  
Horari: de dilluns a divendres, de 09.00 a 13.00 hores.
  
Qualsevol interessat podrà comparéixer en la dita notaria per tal d'obtindre, al seu càrrec, còpia total o parcial de l'acta notarial que protocol·litza l'alternativa tècnica formulada o sol·licitar que se li exhibisca aquesta. Així mateix, qualsevol interessat podrà consultar, també a l'ajuntament, la documentació dipositada, com també formular, si cal, al·legacions o alternatives tècniques, dins del termini d'informació pública esmentat.
  
D'altra banda, es fa constar que, durant el període de cinc dies, comptats a partir del venciment del termini anterior, podran presentar-se les proposicions juridicoeconòmiques en competència de les diferents alternatives tècniques que opten a l'adjudicació del programa.
  
Com que és desconegut el titular de la parcel·la de cadastre amb referència 59056-01, el present anunci es publica igualment als efectes que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú , com també l'article 46.3 de la LRAU
Diari Oficial de la Generalitat Valenciana


Sumari del DOGV 3896, del 13-12-2000 (2000/10836)

ACORD de 21 de novembre de 2000, del Tribunal Qualificador de les proves selectives per a ingrés al Cos Nacional de Metges Forenses, convocades per Resolució de 26 de novembre de 1999.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3896

Data del DOGV
:   13-12-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/10481


Organisme emissor
:   Ministeri de Justícia

Tipus de document
:   Acord

ACORD de 21 de novembre de 2000, del Tribunal Qualificador de les proves selectives per a ingrés al Cos Nacional de Metges Forenses, convocades per Resolució de 26 de novembre de 1999. [2000/X10086]
  
El Tribunal Qualificador de les proves selectives per a ingrés al Cos Nacional de Metges Forenses, convocada mitjançant Resolució de 26 de novembre de 1999 (BOE del 10 de desembre de 1999) ha acordat, d'acord amb la base 3.4 de la convocatòria, el següent:
  
Primer
  
Proposar a la Secretaria d'Estat de Justícia que la realització del primer exercici escrit d'aquestes proves selectives s'efectue al lloc, en la data i l'hora que tot seguit s'indica:
  
Lloc: Facultat de Medicina de la Universitat Complutense. Ciutat Universitària, s/n (Madrid)
  
Data: dia 16 de desembre de 2000
  
Hora d'inici de la crida: 8.00 hores
  
Opositors convocats: tots els aspirants relacionats en la llista definitiva d'admesos aprovada per Resolució de 26 d'octubre de 2000, que comença des d'ABAD BERRIOS, Mª José, fins a ZURRO MUÑOZ, Isabel.
  
Segon
  
Els opositors hauran d'anar proveïts necessàriament de bolígrafs, perquè hauran d'utilitzar paper autocopiatiu i hauran de presentar per a la seua identificació el document nacional d'identitat o passaport i justificant de la seua sol·licitud d'admissió a les proves.
Diari Oficial de la Generalitat Valenciana


Sumari del DOGV 3906, del 28-12-2000 (2000/10220)

RESOLUCIÓ d'11 de desembre de 2000, del director general de Comerç i Consum de la Conselleria d'Indústria i Comerç, per la qual es fa públic el calendari de fires comercials de la Comunitat Valenciana per a l'any 2001.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3906

Data del DOGV
:   28-12-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/10471


Data del document
:   11-12-2000

Organisme emissor
:   Conselleria d'Indústria i Comerç

Tipus de document
:   Resolució

Descriptors 

:   * promoció del comerç
    * manifestació comercial

RESOLUCIÓ d'11 de desembre de 2000, del director general de Comerç i Consum de la Conselleria d'Indústria i Comerç, per la qual es fa públic el calendari de fires comercials de la Comunitat Valenciana per a l'any 2001. [2000/10260]
  
De conformitat amb el que s'ha disposat en l'article 3 del Decret 40/1998, de 31 de març, del Govern Valencià, es fa públic el calendari de fires comercials que tindran lloc a la Comunitat Valenciana durant l'any 2001, el qual apareix com a annex d'aquesta resolució.
Diari Oficial de la Generalitat Valenciana


Sumari del DOGV 3823, del 28-08-2000 (2000/6925)

Informació pública de l'alternativa tècnica de programa d'actuació integrada per a l'àmbit del sector 2 residencial del sòl no urbanitzable del Pla General d'Ordenació Urbana de la Pobla de Farnals.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3823

Data del DOGV
:   28-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6925


Organisme emissor
:   Ajuntament de la Pobla de Farnals

Tipus de document
:   Anunci

Informació pública de l'alternativa tècnica de programa d'actuació integrada per a l'àmbit del sector 2 residencial del sòl no urbanitzable del Pla General d'Ordenació Urbana de la Pobla de Farnals. [2000/F6925]
  
La mercantil Urbanizadora La Pobla de Farnals, SA, ha presentat davant de l'Ajuntament de la Pobla de Farnals l'alternativa tècnica de programa d'actuació integrada per a l'àmbit del sector 2 residencial del sòl no urbanitzable del pla general d'ordenació urbana. L'àmbit esmentat té una superfície de 72.728,39 metres quadrats i els següents límits: nord, sector 3 industrial de SUP; sud, sistema general esportiu; est, parcel·les agrícoles adscrites al SNU, i oest, variant N-340.
  
L'alternativa tècnica presentada consta de la corresponent memòria i l'avantprojecte d'urbanització del sector.
  
Durant el termini de 20 dies hàbils següents a la publicació d'aquest anunci en el Diari Oficial de la Generalitat Valenciana els interessats podran consultar la documentació del programa i l'expedient a les dependències del mateix ajuntament, situades a la Pobla de Farnals, plaça de Sant Vicent, 1, dins de la jornada ordinària administrativa, així com formular les al·legacions que estimen pertinents i presentar, si s'escau, altres alternatives tècniques en competència. Durant els cinc dies hàbils següents a l'acabament del termini anterior es podran presentar proposicions juridicoeconòmiques sobre qualsevol de les alternatives tècniques formulades, sense perjudici del que s'estableix en l'article 46 de la Llei 6/1994, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3662, del 10-01-2000 (1999/10577)

Informació pública de l'extracte de la convocatòria per a la provisió d'una plaça d'agent de policia local, escala d'administració especial, categoria d'agent, per promoció interna.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   3662

Data del DOGV
:   10-01-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/10570


Data del document
:   25-11-1999

Organisme emissor
:   Ajuntament de Miramar

Tipus de document
:   Convocatòria

Descriptors 

:   * Miramar
    * policia
    * concurs administratiu
    * administració local

Informació pública de l'extracte de la convocatòria per a la provisió d'una plaça d'agent de policia local, escala d'administració especial, categoria d'agent, per promoció interna. [1999/S10744]
  
En el Butlletí Oficial de la Província de València número 203, de 27 d'agost de 1999, han sigut publicades les bases reguladores de la convocatòria per a la provisió d'una plaça d'agent de policia local, escala d'administració especial, subescala de serveis especials, categoria d'agent, per promoció interna.
  
El termini de presentació d'instàncies serà de 20 dies naturals comptadors a partir de l'endemà de la publicació d'aquest anunci en el Boletín Oficial del Estado.